Príloha č. 1
Spis č.: A/2013/23513

OPIS PREDMETU ZÁKAZKY

„Vyhodnotenie plnenia úloh PHSR, vypracovanie jeho aktualizácie a akčného plánu do roku 2020“ "

Predmetom zákazky je vyhodnotenie plnenia úloh Programu hospodárskeho a sociálneho rozvoja (PHSR) mesta Košice platného do roku 2015, vypracovanie jeho aktualizácie a akčného plánu do roku 2020“, ktorý bude vypracovaný v súlade so zákonom č. 539/2008 Z.z. o podpore regionálneho rozvoja. PHSR mesta Košice predstavuje základný programový dokument v oblasti riešenia problémov v rozvoji regiónu na základe využitia jeho rozvojového potenciálu a príležitostí v danom období v súčinnosti s regionálnymi sociálnymi partnermi.

Vyhodnotenie plnenia úloh PHSR na roky 2008 – 2015 mesta Košice je jednou zo základných podmienok na jeho následnú aktualizáciu a spracovanie.

Ďalšou podmienkou je potrebné pracovať a komunikovať všetky, v súčasnosti platné relevantné časti dokumentu PHSR 2008 – 2015 a posúdiť ich aktuálnosť pre obdobie 2014 – 2020 vrátane Akčného plánu.

Počas vyhodnotenia a vypracovania aktualizácie analytickej, strategickej ako aj programovej časti je nevyhnutné zapojiť relevantných aktérov rozvoja jednotlivých oblastí rozvoja mesta Košice v kombinácii odborná verejnosť, verejný a súkromný sektor.

           Aktualizovaný PHSR musí byť zostavený tak, aby: 
-	vzájomne integroval sektorové priority definované aj v iných dokumentoch
-	bral do úvahy zmenu klímy a jej dopady na mesto Košice a jeho okolie pri aktualizácii cieľov a aktivít a zapracovať najnovšie klimatologické informácie o súčasných dopadoch zmeny klímy a  scenáre jej budúceho vývoja.
-	vychádzal z konceptu funkčného mestského regiónu
-	identifikoval možnosti pre územný priemet opatrení a aktivít (väzba na ÚP mesta)
-	bol základným východiskovým materiálom pre zvýšenie odolnosti mesta voči lokálnym dopadom kľúčových globálnych ekonomických, sociálnych a environmentálnych problémov 

Analytická časť má obsahovať najmä zostavenie údajovej a informačnej databázy, vrátane trendov za posledných 3-5 rokov, identifikáciu základných problémov, prehodnotenie a definovanie rozvojových faktorov a príležitostí. Výsledkom analytickej časti bude situačná analýza mesta Košice v každej oblasti hospodárskeho a sociálneho rozvoja. Súčasťou analytickej časti bude podrobná SWOT analýza (silné a slabé stránky, príležitosti a ohrozenia) a identifikácia rozvojového potenciálu a limitov rozvoja regiónu.

Strategická časť - bude riešená a prehodnotená vízia a strategické ciele rozvoja a stanovenie poradia priorít podľa dôležitosti riešenia. Stanovia sa globálne ciele, strategické ciele, priority tak, aby maximálne zohľadnili využitie komparatívnych výhod mesta a eliminovali existujúce disparity rozvoja mesta. Zároveň je potrebné stanovené ciele a priority premietnuť do územia a zosúladiť ich s relevantnými strategickými, programovými a koncepčnými dokumentmi, ktoré majú územný alebo vecný dopad  na rozvoj mesta. Dôležitou súčasťou je finančné pokrytie, ktoré poskytne predstavu o súčasných a perspektívnych finančných zdrojoch a navrhne možnosti financovania realizácie jednotlivých prioritných oblastí. Výsledkom strategickej časti bude stanovenie vízie a hlavného smerovania rozvoja mesta, čiže politika a stratégia rozvoja mesta do roku 2020 s jasne formulovanými, strategickými cieľmi a prioritami.

Programová časť má obsahovať najmä stanovené postupy a termíny realizácie nastavených aktivít a opatrení, navrhnutých nositeľov úloh a realizačné tímy, stanovené konkrétne úlohy s určením zodpovednosti za ich plnenie a navrhnutý spôsob monitorovania a hodnotenia dosiahnutých výsledkov. Súčasťou programovej časti budú Akčné plány rozvoja mesta, vo väzbe na rozpočet mesta Košice, ktorý bude vypracovaný do úrovne projektových zámerov, projektov a aktivít zameraných na riešenie cieľov a úloh v rozvoji mesta, vrátane zohľadnenia potenciálnych možností a ich financovania vo forme finančného plánu.

Administratívno-technické zabezpečenie:
-	objednávateľ zabezpečí priestory na stretnutia odborných skupín, vybavené projektorom, notebookom a premietacím plátnom,
-	predpokladáme vytvoriť najmenej 10  komisií zameraných na dopravu, sociálne veci a bývanie, životné prostredie, vzdelávanie a školstvo, veda a výskum, bezpečnosť, kultúra a cestovný ruch, IKT, zdravotníctvo, hospodársky rozvoj, medzinárodná spolupráca, územné priemety.
-	objednávateľ  poskytuje aktuálne platné PHSR mesta Košice 
-	dodávateľ  poskytne poradenstvo pri zostavovaní odborných skupín, aby bola zabezpečená účasť všetkých relevantných stakeholderov (napr. mestské časti, poslanci Mestského zastupiteľstva v Košiciach, zástupcovia Košického samosprávneho kraja, vedecká obec a odborná verejnosť, atď.), bude participovať na ich stretnutiach, ktorých bude minimálne 4 x 3 hodiny, bude ich odborne viesť, metodicky usmerňovať a robiť zápisy zo stretnutí.